**Pamela Rose Martinez** (s. 17. kesäkuuta 1989)  on yhdysvaltalainen showpainija ja työskentelee WWE:ssä nimellä **Bayley**. Hän on tällä hetkellä Raw brändissä ja on lisäksi Damage CTRL-ryhmän johtaja. Bayleyllä on pisin WWE Smackdown Women’s Championship hallussapito ennätys, 380 päivää. Bayley on toista kertaa hallitseva WWE Women’s Championship mestari voitettuaan Iyo Skyn Wrestelemania XL:ssä.

Uran alku 2008-2012
-------------------

Martinez oli osallistunut 11-vuotiaasta asti Big Time Wrestling-organisaation esityksiin. Huhtikuussa 2008 ollessaan 18 vuotias hän aloitti ammatillisen painiuran BTW:ssä osallistumalla päävalmentajana olleen Jason Stylesin harjoituksiin. Ensimmäinen ottelu oli jo saman vuoden syyskuussa ja hän paini kehänimellä **Davina Rose**. Rose paini Big Time Wrestlingissä vuosina 2008–2012. Viimeisinä vuosina hän kävi myös painimassa NWA Championship Wrestling from Hollywood, Pro Wrestling Destination ja Shine Wrestling promootioissa. Lisäksi hän paini Shimmer Women Athletes-organisaatiossa, jossa hän paini yksilönä ja tiiminä.

WWE
---

### NXT (2012-2016)

Bayley NXT:ssä 2014
Joulukuussa 2012 Martinez allekirjoitti sopimuksen WWE:n kanssa ja tammikuussa2013 Martinez debytoi NXT brändissä ja otti kehänimekseen Bayley. Ensimmäisten vuosien aikana hän ei saanut isompaa menestystä mestaruusotteluista huolimatta. Lopulta vuoden 2015 elokuun NXT TakeOver: Brooklyn-tapahtumassa Bayley onnistui voittamaan ensimmäistä kertaa mestaruus Sasha Banksilta. Uusintaottelu käytiin pari viikkoa myöhemmin NXT TakeOver: Respect-tapahtumassa 60 minuutin Iron man-otteluna, joka oli ensimmäinen kerta naisten keskuudessa. Bayley voitti Banksi 3-2. Lopulta Bayley hävisi mestaruutensa 223 päivän jälkeen NXT TakeOver: Dallas-tapahtumassa Asukalle. Viimeisen ottelunsa NXT:lle Bayley paini Asukaa vastaan uusintaottelussa elokuussa 2016 NXT TakeOver: Brooklyn II-tapahtumassa, jonka hän hävisi.

### Raw (2016-2019)

Bayley siirtyi pääsarjaan Raw brändiin elokuun lopussa 2016. Bayley pääsi heti haastamaan naisten mestaria Charlottea useaan kertaan, mutta ei onnistunut voittamaan häntä. Bayley onnistui saamaan lopulta WWE Raw Women’s Championship mestaruus Banksin avustamana helmikuussa 2017. Bayley menetti mestaruuden Alexa Blissille Payback-tapahtumassa 76 hallinnan jälkeen, eikä ole onnistunut voittamaan mestaruutta toista kertaa. Vuonna 2018 Bayley liittoutui Sasha Banksin kanssa ja perustivat **The Boss 'n' Hug Connection'** joukkueen, mutta voittivat vasta seuraavana vuonna ensimmäisen kerran Women’s Tag Team Championship-mestaruuden kuuden joukkueen eliminointiottelussa Elimination Chamber-tapahtumassa. Hallittuaan 49 päivää mestaruutta, heidän voitti The IIconics Wrestlemania 35:ssa.

### Smackdown (2019-2021)

Bayley Smackdown mestarina 2019
16. huhtikuuta Bayley siirrettiin Smackdowniin osana Superstar Shake-up-tapahtumaa, mikä samalla hajotti Banksin ja Bayleyn tiimin. Bayleyllä alkoi uusi aika, kun hän voitti Money in the Bank-tapahtumassa naisten tikapuut-ottelun, joka oikeutti hänelle ottelun mestaruudesta milloin vain. Niinpä Bayley rahasti salkkunsa samana iltana Charlotte Flairia vastaan ja voitti WWE Smackdown Women’s Championship-mestaruuden ensimmäistä kertaa.  Bayley hallitsi mestaruutta 140 päivää ja menetti sen Flairille Hell in the Cell-tapahtumassa. Bayley kuitenkin nappasi mestaruuden takaisin heti seuraavan perjantain Smackdownissa ja hallitsi sitten mestaruutta uudestaan yli vuoden.

Seuraavana vuonna 2020 Bayley ja Banks saivat myös haltuunsa uudestaan naisten joukkuemestaruuden ja tämän jälkeen Bayley auttoi Banksia saamaan naisten Raw:n mestaruuden itselleen. Lopulta he hävisivät joukkuemestaruuden Payback-tapahtumassa on elokuussa Nia Jaxilla ja Shayna Baszlerille. Tämän jälkeen Banks ja Bayley riitaantuivat ja Banks voitti luovutuksella Smackdown-mestaruuden Hell in the Cell-tapahtumassa. Tämä päätti Bayleyn hallintakauden 380 päivään. Heinäkuussa 2021 Money in the Bank-tapahtumassa Bayleyn oli tarkoitus kohdata Bianca Belair mestaruusottelussa, mutta vähän ennen ottelua Bayley oli loukannut itsensä harjoituksissa ja joutui jäämään sivuun 9 kuukauden ajaksi.

### Damage CTRL (2022-)

Bayley palasi takaisin vuoden 2022 SummerSlamissä yhdessä Iyo Skyn ja Dakota Kain kanssa. Yhdessä he muodostivat ryhmän **Damage CTRL**. Vuoden 2023 Wrestlemaniassa ryhmä pääsi ottelemaan Becky Lynchiä ja kahta Hall of Famen jäsentä Litaa ja Trish Tratusia vastaan, jonka Damage CTRL hävisi.

Mestaruudet ja saavutukset
--------------------------

* **WWE**
	+ NXT Women's Championship (1 kerta)
	+ WWE Women’s Championship (2 kertaa)
	+ Women’s World Championship (WWE) (2 kertaa)
	+ Women’s Tag Team Championship (2 kertaa) Sasha Banksin kanssa
	+ Naisten  Money in the Bank  voitto (2019)
	+ Naisten Royal Rumble voitto 2024

Lähteet
-------

1. 1 2 3 4 5 6 7 8 9 10  Bayley Wrestlingdatassa. Wrestlingdata.
2. 1 2 3 4  WWE virallinen sivusto
3. ↑  WrestleMania XL results: Powell’s live review of night two with Roman Reigns vs. Cody Rhodes for the WWE Universal Championship with Bloodline Rules, Seth Rollins vs. Drew McIntyre for the World Heavyweight ChampionshipViitattu 8.4.2024 (englanniksi)
4. ↑  Davina Rose.
5. ↑  Davina Rose NXT:ssä.
6. ↑  Ensimmäinen naisten Iron Man ottelu.
7. ↑  2016 NXT TakeOver: Brooklyn II tulokset.
8. ↑  Bayley voittaa Rawin mestaruuden.
9. ↑  2019 Elimination Chamber-tapahtuman tulokset.
10. ↑  2019 Wrestlemania 35 naisen joukkuemestaruusottelu.
11. ↑  2019 Money in the Bank-tapahtuman tulokset.
12. ↑  Flair voitti Bayleyn Hell in the Cell ottelussa.
13. ↑  Payback-tapahtuman 2020 tulokset.
14. ↑  Hell in the Cell-tapahtuman 2020 tulokset.
15. ↑  Bayley loukkaantui harjoitellessaan.
16. ↑  SummerSlam 2022 tulokset.